จรัมพรมั่นใจนักลงทุนปลื้มกอง‘CHINA’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — “จรัมพร” คาดนักลงทุนจะติดใจกอง CHINA หลังเข้าตลาดวันแรกราคาวิ่งปิด 7.53 บาท เหนือจอง
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยหลังจากกองทุนเปิดดับเบิลยูไอเอสอี เคแทม ซีเอสไอ 300 ไชน่า แทร็กเกอร์ (CHINA) ซึ่งเป็นอิควิตี้ อีทีเอฟ ที่อ้างอิงกับราคาหลักทรัพย์ต่างประเทศตัวแรกของไทย เข้าซื้อขายในหมวดธุรกิจหน่วยลงทุน ตั้งแต่วันที่ 22 พ.ย. ว่า CHINA น่าจะได้รับความนิยมจากผู้ลงทุนอย่างรวดเร็ว เนื่องจากเป็นเป็นทางเลือกสำหรับผู้ลงทุนที่ไม่ต้องการรับความเสี่ยงจากความผันผวนของราคาหลักทรัพย์รายตัว และผลตอบแทนให้ใกล้เคียงกับดัชนี CSI 300 ที่กระจายการลงทุนในหุ้นที่จดทะเบียนในประเทศจีนแผ่นดินใหญ่ 
ด้านนายสมชัย บุญนำสิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย กล่าวว่า การออกอีทีเอฟอ้างอิงหุ้นจีนในขณะนี้เป็นจังหวะเหมาะสม เนื่องจากดัชนีหุ้นจีนอยู่ในช่วงของการปรับฐาน โดยตั้งแต่ต้นปีจนถึงปัจจุบันปรับตัวลดลงแล้วประมาณ 5% ขณะที่หุ้นไทยปรับตัวเพิ่มขึ้นเกือบ 40% และ หากนักลงทุนเชื่อมั่นว่าดัชนีหุ้นจีนจะมีการขยายตัวไปในทิศทางเดียวกับเศรษฐกิจประเทศจีนการลงทุนในอีทีเอฟจะเป็นช่องทางลงทุนเหมาะสม 
ทั้งนี้ อีทีเอฟ CHINA ปิดวันแรกที่ราคา 7.53 บาท/หน่วย ซึ่งเป็นราคาที่สูงที่สุดของวัน จากราคาขายครั้งแรก (IPO) 7.44 บาท/หน่วย และต่ำสุดที่ 7.40 บาท/หน่วย มูลค่าการซื้อขาย 5.61 ล้านบาท